"ṋekedza mathomoni. U khou ita nyambedzano dzi si na u fulufhedzea khadzo’ nahone ‘ Ro lingedza luvhili lwoṱhe, zwa bala,u ṱangana na madzangano a zwa mishumo u amba nga zwiswa zwine ra khou ṋekedza, hone a sumbedza a so ngo ḓiimisela u tenda.’  U humbula nga zwine muṅwali a humbula nga ha vhavhali. Tsumbo: arali na sedza kha khungedzelo, ndi vhathu-ḓe vhane ya khou vha kwengweledza? Khungedzelo i khou amba (nahone zwo dzumbama) uri zwishumiswa ndi zwavhuḓi. Kha hu sedziwe Zwishumiswa zwa Thekhiniki.  U humbula nga dziṅwe dza khungedzelo dze na dzi vhona kha magazine kana thelevishini. Itani mutevhe wa maipfi o shumiswaho u itela u karusa nyanyuwo. Ndi madzangalelo afhio ane maipfi aya a ṱuṱuwedza kha vharengi (consumer)?  Hu na u tenda kha uri hu na ṱhoḓea dza vhathu nnzhi dza ndeme - lupfumo, dakalo, u ḓivhea, u bvelela, lunako. Humbulani nḓila dzine khunguwedzo dzine na dzulela u dzi vhona dza lingedza u ṱuṱuwedza madzangalelo aya dzi tshi shumisa maipfi a nyanyuwo.  Khungedzelo dza madzangano a vhulondavhathu (charity organization) ndi zwishumiswa zwavhuḓi zwa maipfi a nyanyuwo – dzi lingedza u karusa vhuḓipfi ha u vhona mulandu na u pfela vhuṱungu kha vhavhali zwa itisa uri vha ṋee zwifhiwa kana thuso. Ṋeani tsumbo dza khungedzelo idzi  Wanani tsumbo dza zwiḽogeni zwi wanalaho kha khungedzelo dza u ḓikungela vhakhethi dzi shumisaho zwishumiswa zwa mibvumo sa aḽitheresheni, raimi kha u itela uri zwi leluwe u humbula tshibveledzwa kana tshumelo. 3.3. Thekhiniki dza u kwengweledza Thekhiniki dza u kwengweledza dzi tevhelaho dzi tea u ḓivhiwa na u shumiswa musi hu tshi thetsheleswa, vhalwa (zwi tshi katela zwibveledzwa zwa u vhonwa), u amba na u ṅwala. Zwi sa pfali (Vagueness) Muambi u shumisa maipfi a shayaho ṱhalutshedzo i re khagala na u ḓiimisa. Vhathetshelesi vha anzela u vhudzisa mbudziso dzi fanaho na ‘U khou ṱoḓou ri mini zwa vhukuma-kuma?’ nga murahu ha musi ho ambiwa. Tsumbo: ‘A thi khou hana uri o ita hone ha iti zwa vhukuma.’ Thimathimo Ipfi ḽi re na phindulo dzi fhiraho nthihi dzine dza tenda kha ṱhalutshedzelo dzo fhambanaho; ḽi shumiswaho kha u imela masia o fhambanaho a tshenzhemo. Kha tshitatamennde, ""Ndi a fulufhela no wana zwo ni teaho "" u nga si vhe na vhuṱanzi uri muambi u khou u tamela mashudu kana u khou holedza nga nnḓa ha musi nyimele ya maambiwa i tshi ita uri ndivho ya muami i vhe khagala. U dzhia sia (Bayasi) na Siteriothaiphi/U sedza zwithu nga iṱo ḽithihi U dzhia sia hu wanalaho hu tshi vhumbiwa mbudziso kana zwitatamennde. U vhudziswa ha mbudziso i ngaho, “Ndi nga mini shango ḽashu ḽi tshi phasisa milayo i sa tendelaniho na ndayotewa?” hu buletshedza uri ndinganyelo na u sa dzhia sia musi hu tshi shumiswa milayo iyo kha u langa shango zwi ḓo konḓa uri hu tevhelwe. Kha ḽiṅwe sia, kuambele kwa u nyefula na mbiti nga vhasasaladzi vha mulayo ku sumbedza ku na siteriothaiphi lune na zwine vha ḓo amba nga hawo a zwi nga vhi na ndinganelo samusi vho no ḓidzula vho dzhia sia, zwi amba uri tsheo ye vha dzhia ndi ya nyangaredzo. Tsumbo: ‘Ha nga pfesesi. O nakesa.’ 24 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"